Валерый Мікалаевіч Губін

Вале́рый Мікала́евіч Гу́бін (, нар. , , БССР) — беларускі геолаг і географ, доктар геаграфічных навук (1993), прафесар геалогіі (2000), загадчык кафедры дынамічнай геалогіі Беларускага дзяржаўнага ўніверсітэта, акадэмік Беларускай горнай акадэміі (1996).

 Біяграфія 
Валерый Мікалаевіч нарадзіўся 2 верасня 1948 г. у горадзе Магілёве. Яшчэ ў школьныя гады захапляўся геаграфіяй і авіяцыяй. З 1963 г. займаўся ў Мінскім аэраклубе ДТСААФ і ў 16 гадоў ажыццявіў свой першы самастойны палёт на планёры.

У 1972 г. скончыў геаграфічны факультэт Беларускага дзяржаўнага ўніверсітэта, пасля чаго працаваў інжынерам у лабараторыі аэрагеалагічных метадаў Інстытута геалагічных навук АН БССР.

У 1972-1973 гг. праходзіў службу на Балтыйскім ваенна-марскім флоце.

З 1974 - геамарфолаг, старшы геолаг аэракосмагеалагічнай партыі Беларускай геолага-гідрагеалагічнай экспедыцыі Упраўлення геалогіі пры СМ БССР.

На аснове самастойна сабранага і прааналізаванага факталагічнага матэрыялу ў галіне аэракасмічнага вывучэння найноўшай геадынамікі ў 1981 годзе паспяхова абараняе кандыдацкую дысертацыю.

З 1985 па 1998 гг. В.М. Губін працуе ў Беларускім навукова-даследчым геолагаразведачным інстытуце на пасадах старшага, вядучага навуковага супрацоўніка, загадчыка сектара тэктонікі, а з 1993 г. становіцца загадчыкам аддзела рэгіянальнай геалогіі.

У 1993 г. Валерый Мікалаевіч абараняе доктарскую дысертацыю на тэму «Аэраландшафтная індыкацыя геадынамічных працэсаў марфагенеза (на прыкладзе Беларусі)».

У 1998 становіцца загадчыкам кафедры дынамічнай геалогіі БДУ.

 Навукова-педагагічная дзейнасць 

 Вучоны 
У сферы навуковай дзейнасці В.М. Губіна важную ролю адыгрывае космагеалагічнае вывучэнне захаду Усходне-Еўрапейскай платформы. На аснове комплекснай интэрпрэтацыі матэрыялаў дыстанцыйнага зандзіравання Зямлі з космасу і геолага-геафізічных дадзеных ім устаноўлены рэгіянальныя заканамернасці тэктанічнай дзялімасці і геадынамікі літасферы, распрацаваны рацыянальны комплекс космагеалагічных крытэрыяў пошукаў радовішчаў карысных выкапняў, выяўлены трансфармацыі геалагічнага асяроддзя пры засваенні мінеральна-сыравінных рэсурсаў. Атрыманыя В.М. Губіным вынікі шырока выкарыстоўваюцца ў навучальным працэсе пры падрыхтоўцы інжынераў-геолагаў. Гэта спрыяе засваенню студэнтамі метадычных прыёмаў рэгіянальнага вывучэння зямной кары, правядзення геалагічнай здымкі і пошукаў карысных выкапняў, арганізацыі і вядзення эколага-геалагічнага маніторынгу на аснове камплексірвання інавацыйных спадарожнікавых тэхналогій і геолага-геафізічных метадаў, больш паглыбленаму пазнанню змяненняў верхняй часткі літасферы ва ўмовах тэхнагенеза.

Галіна навуковых інтарэсаў:

 рэгіянальная геалогія і геадынаміка
 касмічныя метады вывучэння зямной кары і прагназавання радовішчаў карысных выкапняў, экалагічная геалогія, касмічны маніторынг геалагічнага асяроддзя і рацыянальнае недракарыстанне
 геалагічная адукацыя

Навуковыя публікацыі: агульная колькасць - 245, у тым ліку манаграфій - 13, навучальных дапаможнікаў - 11.

 Педагог 
Падрыхтоўка геолагаў вышэйшай кваліфікацыі з’яўляецца важнай педагагічнай дзейнасцю прафесара В.М.Губіна. Чытальныя ім асноўныя геалагічныя дысцыпліны цесна звязаны з напрамкамі яго навуковых даследаванняў. Ён ажыццяўляе кіраўніцтва курсавымі і дыпломнымі работамі, праводзіць навуковыя кансультацыі са студэнтамі, магістрантамі і аспірантамі ў галіне рэгіянальнай геалогіі і геадынамікі, прагназавання карысных выкапняў і экалагічнай геалогіі. У сваёй навукова-педагагічнай дзейнасці асаблівую ўвагу надае падрыхтоўцы і атэстацыі кадраў вышэйшай навуковай кваліфікацыі. В.М. Губін з’яўляецца адным з арганізатараў правядзення на геаграфічным факультэце БДУ штогадовых Універсітэцкіх геалагічных чытанняў.

Вялікая ўвага ў навучальным працэсе ім надаецца замежным студэнтам з Туркменіі і Нігерыі. В.М. Губіным апублікавана 11 вучэбна-метадычных дапаможнікаў, якія шырока выкарыстоўваюцца пры засваенні лекцыйнага матэрыялу.

Пералік чытэльных курсаў:

 Геалагічная здымка і картаграфаванне
 Дыстанцыйныя метады ў геалогіі
 Асновы касмічнай геалогіі
 Экалагічная геалогія

 Асноўныя публікацыі 
Важнейшыя манаграфіі:

 Айзберг Р.Е., Губин В.Н., Климович И.В., Старчик Т.А. Палеогеодинамические реконструкции платформенных бассейнов: методические аспекты. Мн.: БелНИГРИ, 1991. 182 с.
 Обуховский Ю.М., Губин В.Н., Марцинкевич Г.И. Аэрокосмические исследования ландшафтов Беларуси. Мн.: Навука і тэхніка, 1994.175 с.
 Губин В.Н., Ковалев А.А., Коркин В.Д. Аэрокосмическое изучение экзогенных процессов в условиях техногенеза. Мн.: Юнипак, 2003. 142 с.
 Месторождения калийных солей Беларуси: геология и рациональное  недропользование / Высоцкий Э.А., Губин В. Н., Смычник А.Д. и др. Мн.: БГУ, 2003.264 с.
 Губин В. Н., Ковалев А.А., Коркин В.Д., Комаровский М.Е. Геоэкология Минского региона. Мн.: Юнипак, 2005. 116 с.
 Губин В.Н., Ковалев А.А. Космическая геология Беларуси. Мн.: Лазурак, 2008. 120 с.
 Спутниковые технологии в геодинамике / Под ред. В.Н. Губина. Мн.: Минсктиппроект, 2010. 87 с.

Навучальныя дапаможнікі і курсы лекцый для ВНУ:

 Губин В.Н., Карабанов А.К., Ковхуто А.М. Геологическая съемка и картографирование. Полевая практика: Учебное пособие. Мн.: БГУ, 2002. 133 с.
 Губин В.Н., Ковалев А.А., Сладкопевцев С.А., Ясовеев М.Г. Экология геологической среды: Учебное пособие. Мн.: БГУ, 2002. 120 с.
 Поиски и разведка месторождений минерального строительного сырья: На примере четвертичных отложений: Учебное пособие / В.И. Ярцев, Э.А. Высоцкий, В.Н. Губин и др. Мн.: БГУ, 2002. 175 с.
 Губин В.Н. Дистанционные методы в геологии. Курс лекций, Мн.: БГУ, 2004. 138 с.
 Геология металлических полезных ископаемых: Учебное пособие для студентов вузов / Высоцкий Э.А., Губин В.Н., Г.И. Илькевич и др. Мн.: Тетра-Системс, 2006. 336 с.
 Высоцкий Э.А., Губин В.Н., Данкевич И.В. Прогнозирование месторождений металлических полезных ископаемых: Курс лекций. Мн.: БГУ, 2008. 143 с.
 Геологические критерии поисков месторождений полезных ископаемых в Беларуси: Учебное пособие / Э.А. Высоцкий, В.Н. Губин,  И.В. Данкевич и др. Мн.: БГУ, 2009.171 с.

Карты для ВНУ:

 Карта месторождений полезных ископаемых Республики Беларусь масштаба 1:500 000  / Э.А. Высоцкий, В.Н. Губин, А.И. Гуринович и др. Мн.: РУП «Белкартография», 2004.
 Геологическая карта  Республики Беларусь  масштаба 1:500 000 / М.Н. Брилевский, В.Н. Губин, Э.А. Высоцкий, Е.В. Морозов. Мн.: РУП «Белкартография», 2009.
 Тектоническая карта Республики Беларусь  масштаба 1:500 000 / Р.Е. Айзберг, Р.Г.Гарецкий, В.Н. Губин (отв. науч.ред.) и др. Мн.: РУП «Белкартография», 2013.

 Літаратура 

 Республика Беларусь: Энциклопедия: В 6 т. Т. 3 / Редкол: Г. П. Пашков и др. — Минск : БелЭн, 2006. - 896 с.: илл. - С. 274.

 Спасылкі 

 Белорусский государственный университет. Персональные страницы преподавателей. Губин Валерий Николаевич.
 Биографии известных людей. Факты, фото, видео, интересные истории. Губин, Валерий Николаевич. 
 Географический факультет БГУ. Доктора наук, профессора факультета. Губин Валерий Николаевич (род. 1948 г.) 

Катэгорыя:Выкладчыкі БДУ
Катэгорыя:Дактары геаграфічных навук
Катэгорыя:Геолагі Беларусі
Катэгорыя:Географы Беларусі